**MANUAL DE PROCEDEMENTOS DE CALIDADE**

PROCEDEMENTO

Promoción das titulacións

CÓDIGO DO-0202 P1 ÍNDICE 04

|  |  |  |  |  |
| --- | --- | --- | --- | --- |
| **REDACCIÓN** |  | **VALIDACIÓN** |  | **APROBACIÓN** |
| Área de Apoio á Docencia e Calidade |  | Comisión de Garantía de Calidade |  | Xunta de centro |
| Data e sinatura |  | Data e sinatura |  | Data e sinatura  fffffff |

Proceso

Planificación e desenvolvemento do ensino.

Histórico de evolucións

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ÍNDICE | DATA | | REDACCIÓN | | | MOTIVO DAS PRINCIPAIS MODIFICACIÓNS | | |
| 00 | | 15/05/2008 | | Área de Calidade | | Creación do procedemento PC03 «Definición de perfís e captación de estudantes» (documentación marco). | |
| 01-03 | | 2008-2011 | | Comisións de Garantía de Calidade dos Centros | | Intervalo de modificacións realizadas polos centros baseadas fundamentalmente nas recomendacións establecidas nos informes de avaliación dos sistemas de calidade remitidos desde a ACSUG. | |
| 04 | | 24/04/2013 | | Raquel Gandón e  José Miguel Dorribo (Área de Apoio á Docencia e Calidade) | | Evolución completa do procedemento: nova codificación, trama de redacción e estrutura e novos contidos.  Modificación do título e código: pasa de PC03 «Definición de perfís e captación de estudantes» a DO-02-02 «Promoción das titulacións».  Modificación do anexo 1 «Protocolo para a elaboración do plan de promoción do centro». | |
|  |  | |  | |  | |

Índice

[I OBXECTO 3](#_Toc348607829)

[II ALCANCE 3](#_Toc348607830)

[III REFERENCIAS 3](#_Toc348607831)

[IV DESENVOLVEMENTO 4](#_Toc348607832)

[V ANEXOS 8](#_Toc348607833)

I OBXECTO

Establecer a sistemática que lles permita aos centros planificar, organizar, e avaliar de forma adecuada as accións de divulgación da súa oferta formativa.

II ALCANCE

Este procedemento aplícaselle aos centros da Universidade de Vigo e aos títulos oficiais de grao e mestrado universitario adscritos a eles.

III REFERENCIAS

1. **Normas**

**Lexislación**

- RD 861/2010, do 2 de xullo, polo que se modifica o RD 1393/2007, do 29 de outubro, polo que se establece a ordenación das ensinanzas universitarias oficiais.

- Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.

- Orde do 24 de marzo de 2011 pola que se regulan as probas de acceso ás ensinanzas universitarias oficiais de grao e o proceso de admisión ás tres universidades do sistema universitario de Galicia.

- Orde do 20 de marzo de 2012 polo que se desenvolve o Decreto 222/2011, do 2 de decembro.

- Estatutos da Universidade de Vigo.

- Resolución reitoral da Universidade de Vigo, do 5 de setembro de 2011, de delegación de competencias.

**Normas e estándares de calidade**

- ENQA: Criterios e directrices para a garantía de calidade no Espazo Europeo de Educación Superior.

* 1.2 Aprobación, control e revisión periódica de programas e títulos.
* 1.6 Sistemas de información.

- ACSUG, ANECA e AQU: Programa FIDES-AUDIT. Documento 02: Directrices, definición e documentación dos Sistemas de garantía interna da calidade da formación universitaria.

* Directriz 6. Desenvolvemento dos programas formativos e outras actuacións orientadas á

aprendizaxe do(a) estudante.

* Directriz 10. Información pública e rendemento de contas.

- ACSUG: Programa do Seguimento de títulos oficiais.

* Criterio 4. Acceso e admisión de estudantes.

- Norma UNE-EN ISO 9000: Sistemas de xestión da calidade. Fundamentos e vocabulario.

- Norma UNE-EN ISO 9001: Sistemas de xestión da calidade. Requisitos.

**Outros documentos de referencia**

*-* Universidade de Vigo: *Manual de linguaxe inclusiva no ámbito universitario.*

1. **Definicións**

- Plan de promoción: conxunto de accións integradas nun programa anual cuxo obxectivo fundamental é ofrecerlles información directa a estudantes potenciais sobre as características da titulación, centro e/ou universidade.

- Comisións de titulación: comisións con responsabilidade no desenvolvemento da titulación (comisións académicas da titulación, de docencia, de coordinación de títulos impartidos en varios centros…).

(*Directrices xerais para o Seguimento de títulos oficiais de grao e máster da Universidade de Vigo*)

- Área de Calidade : Área de Apoio á Docencia e Calidade.

1. **Abreviaturas e siglas**

- ACSUG : Axencia para a Calidade do Sistema Universitario de Galicia

- ANECA : Axencia Nacional de Avaliación da Calidade e Acreditación

- AQU : Agència per a la Qualitat del Sistema Universitari de Catalunya

- CGIC : Comisión de Garantía Interna de Calidade

- ENQA : European Association for Quality Assurance in Higher Education (Rede Europea para a Garantía da Calidade na Educación Superior)

-PAS : persoal de administración e servizos

-PDI : persoal docente e investigador

-RD : Real decreto

-SGIC : Sistema de garantía interna de calidade

-STO : Seguimento das titulacións oficiais

IV DESENVOLVEMENTO

1. **Finalidade do proceso**

Garantir a adecuación e a eficacia dos sistemas de promoción das titulacións, no relativo á:

* Consecución dos obxectivos relacionados coa matrícula, demanda…e/ou
* Captación do estudantado en liña coa orientación e/ou estratexia da titulación (en termos de lugar de orixe, xénero, estudos, expediente académico...), no cadro do perfil de ingreso.

1. **Responsable do proceso**

* Decano/a ou director/a do centro.

1. **Indicadores**

Os indicadores asociados a este proceso están identificados e definidos no procedemento DE-02 P1 «Seguimento e medición».

1. **Diagrama de fluxo**





Comentarios:

* **Etapa 40:** definición (proposta) do plan de promoción do centro e envío á CGIC

**Obrigatoriedade**

É posible que existan titulacións que, en función dos resultados obtidos (matrícula…), non necesiten poñer en marcha accións de promoción específicas. Estes casos e as súas causas han de xustificarse no propio documento.

**Período de vixencia**

O plan de promoción debe recoller claramente se o seu período de vixencia é anual ou de duración indefinida.

A primeira opción supón, de xeito obrigatorio, a súa actualización e aprobación anual. A segunda supón a actualización e a aprobación dun novo plan só cando cambios, novas necesidades, novos requisitos, debilidades detectadas... o consideren oportuno.

En todo caso, a aprobación dun plan de promoción cunha duración indefinida non lle exime ao centro da avaliación anual dos seus resultados.

**Calendario de aprobación e desenvolvemento**

O Plan de promoción apróbase e desenvólvese tendo en conta o calendario e a organización académicos. Debe permitir o desenvolvemento das accións antes do período de preinscrición e matrícula correspondente.

1. **Ciclo de mellora continua do proceso (PDCA)**

Planificar: establecer os obxectivos e os procesos necesarios para acadar resultados de acordo cos requisitos, coas necesidades e coas expectativas dos grupos de interese e coas políticas da organización.

Desenvolver (facer): implantar os procesos.

Controlar (verificar): realizar o seguimento e a medición dos procesos e dos produtos e servizos respecto ás políticas, aos obxectivos e aos requisitos, ás necesidades e ás expectativas, e informar dos resultados.

Actuar (aprender): tomar accións para mellorar continuamente o desempeño dos procesos.

(UNE-EN ISO 9001)

V ANEXOS

[Anexo 1](file:///C:\Users\calidad21\Documents\z_JM\TS%20Calidade\Normas\4%20NORMAS%20+%20FORMS\Normes\Espagne\Documents\Mode-op\QUA\EGPE01QUA001-06%20Anexo%2001.doc) : Protocolo para a elaboración do Plan de promoción do centro.

**Rexistros**

|  |  |  |  |  |  |  |
| --- | --- | --- | --- | --- | --- | --- |
| Identificación do rexistro | | Soporte orixinal | ¿Dispoñible na aplicación SGIC-STO? | Responsable de custodia  (órgano / posto) | Duración | Clasificación  (\*) |
| Código | **Denominación** |
| R1 DO-0202 P1 | Plan de promoción do centro | Electrónico | Si | Decano/a ou director/a do centro | 6 anos | - |

(\*) Cúbrase só no caso de que o rexistro estea suxeito a condicións de permanencia adicionais ao período de arquivo de xestión (é dicir, cando é necesaria a súa transferencia posterior ao arquivo xeral).